നീറ്റ് ഫലം പ്രസിദ്ധീകരിച്ചു കേരളത്തില് ടോപ്പര് ഗൗരിശങ്കര്, 17ാം റാങ്ക് ന്യൂഡല്ഹി: ദേശീയ മെഡിക്കല് പൊതുപ്രവേശന പരീക്ഷ നീറ്റിന്റെ ഫലം നാഷനല് ടെസ്റ്റിംഗ് ഏജന്സി എന്ടിഎ പ്രഖ്യാപിച്ചു. മഹാരാഷ്ട്രയില് നിന്ന് പരീക്ഷയെഴുതിയ മലയാളിയായ കാര്ത്തിക ജി. നായര് ദേശീയ തലത്തില് മൂന്നാം റാങ്ക് നേടി. 720ല് 720 മാര്ക്കാണ് കാര്ത്തിക നേടിയത്. മൃണാള് കുട്ടേരി, തന്മയ് ഗുപ്ത എന്നിവര്ക്കാണ് ദേശീയതലത്തില് യഥാക്രമം ഒന്നും രണ്ടും റാങ്ക്. കേരളത്തില് പരീക്ഷ എഴുതിയ ഗൗരി ശങ്കര് പതിനേഴാം റാങ്ക് നേടി. 720ല് 715 മാര്ക്കാണ് ഗൗരി ശങ്കര് നേടിയത്. പന്തളം ഇടപ്പോണ് വെട്ടിയാര് ക്ഷേത്രത്തിനു സമീപം തണല്വീട്ടില് സുനില്കുമാര് രേഖ ദമ്ബതികളുടെ മകനാണ്.പരീക്ഷാഫലം നാഷനല് ടെസ്റ്റിംഗ് ഏജന്സിയുടെ neet.nta.nic.in എന്ന വെബ്സൈറ്റില് ലഭ്യമാണ്. സെപ്റ്റംബര് 12ന് നടത്തിയ പരീക്ഷ 16 ലക്ഷത്തിലേറെ വിദ്യാര്ഥികളാണ് എഴുതിയത്. ആദ്യം ഓഗസ്റ്റ് ഒന്നിന് നടത്താന് നിശ്ചയിച്ചിരുന്ന പരീക്ഷ കോവിഡ് തുടര്ന്ന് സെപ്റ്റംബറിലേക്ക് മാറ്റുകയായിരുന്നു.